CELEX: 62011CA0228
Language: ro
Date: 2013-05-16 00:00:00
Title: Cauza C-228/11: Hotărârea Curții (Camera întâi) din 16 mai 2013 (cerere de decizie preliminară formulată de Landgericht Düsseldorf — Germania) — Melzer/MF Global UK Ltd [Cooperare judiciară în materie civilă — Competențe speciale în materie delictuală sau cvasidelictuală — Participare transfrontalieră a mai multor persoane la același act ilicit — Posibilitatea de a stabili competența teritorială în funcție de locul unde a fost săvârșită fapta de către un autor al prejudiciului, altul decât pârâtul ( „wechselseitige Handlungsortzurechnung” )]

3.8.2013   
            
            
               RO
            
            
               Jurnalul Oficial al Uniunii Europene
            
            
               C 225/5
            
         Hotărârea Curții (Camera întâi) din 16 mai 2013 (cerere de decizie preliminară formulată de Landgericht Düsseldorf — Germania) — Melzer/MF Global UK Ltd
   (Cauza C-228/11) (1)
   
   (Cooperare judiciară în materie civilă - Competențe speciale în materie delictuală sau cvasidelictuală - Participare transfrontalieră a mai multor persoane la același act ilicit - Posibilitatea de a stabili competența teritorială în funcție de locul unde a fost săvârșită fapta de către un autor al prejudiciului, altul decât pârâtul („wechselseitige Handlungsortzurechnung”))
   2013/C 225/07
   Limba de procedură: germana
   
      Instanța de trimitere
   
   Landgericht Düsseldorf
   
      Părțile din procedura principală
   
   
      Reclamant: Melzer
   
      Pârâtă: MF Global UK Ltd
   
      Obiectul
   
   Cerere de decizie preliminară — Landgericht Düsseldorf (Germania) — Interpretarea articolului 5 punctul 3 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (JO 2001 L 12, p. 1, Ediție specială, 19/vol. 3, p. 74) — Competențe speciale în materie delictuală și cvasidelictuală — Stabilirea competenței teritoriale pentru soluționarea unei acțiuni în despăgubiri în cazul participării transfrontaliere a mai multor persoane la săvârșirea aceleași fapte ilicite — Posibilitatea de a stabili această competență în funcție de locul în care a fost săvârșită fapta prejudiciabilă de către un autor al acesteia, altul decât pârâtul.
   
      Dispozitivul
   
   Articolul 5 punctul 3 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială trebuie interpretat în sensul că nu permite să se stabilească, în temeiul locului unde s-a produs fapta generatoare imputată unuia dintre presupușii autori ai unui prejudiciu, care nu este parte la litigiu, o competență jurisdicțională în privința unui alt presupus autor al prejudiciului respectiv care nu a acționat în raza teritorială a instanței sesizate.
   
      (1)  JO C 211, 16.7.2011.